ประสานเสียงส่งออกสดใสยอดโต15%
นักวิชาการรับลูกพาณิชย์ เพิ่มเป้าส่งออกปีนี้โต 15% รับตลาดใหญ่ฟื้นถ้วนหน้า
20 ส.ค. 2554

นักวิชาการรับลูกพาณิชย์ เพิ่มเป้าส่งออกปีนี้โต 15% รับตลาดใหญ่ฟื้นถ้วนหน้า 
นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า ส่งออกปีนี้มีโอกาสขยายตัวได้มากถึง 15% จากเดิมที่คาดการณ์ว่าจะขยายตัว 1013% สอดคล้องกับที่กระทรวงพาณิชย์เพิ่มเป้าหมายส่งออกจาก 10% เป็น 15% เนื่องจากตลาดหลักของไทย เช่น สหรัฐอเมริกา สหภาพยุโรป (อียู) ญี่ปุ่น จีน และอาเซียน เศรษฐกิจฟื้นตัวขึ้นตามลำดับ
สหรัฐอเมริกาเศรษฐกิจเริ่มกลับมาขยายตัวได้ดีอีกครั้ง รัฐบาลมีแนวโน้มยกเลิกการใช้มาตรการกระตุ้นเศรษฐกิจ (คิวอี 2) ก่อนกำหนด แสดงให้เห็นว่าเศรษฐกิจฟื้นตัวได้ด้วยตัวเอง รวมทั้งธนาคารกลางสหรัฐยังส่งสัญญาณขึ้นดอกเบี้ยเร็วๆ นี้ด้วย เนื่องจากการว่างงานน้อยลง จึงคาดว่ากำลังซื้อของสหรัฐจะฟื้นเต็มที่ในไม่ช้า
ขณะเดียวกันปัญหาหนี้สาธารณะของอียูเริ่มคลี่คลายไปในทางที่ดี ประเทศที่มีความเข้มแข็งทางเศรษฐกิจคอยพยุง อาทิ เยอรมนี ฝรั่งเศส ส่งผลให้ค่าเงินยูโรอยู่ในระดับที่แข็งค่าขึ้น 
ตลาดจีนปีนี้เศรษฐกิจจีนคาดว่าจะขยายตัว 99.5% แม้ว่ารัฐบาลจีนจะมีมาตรการควบคุมเงินเฟ้อ แต่เศรษฐกิจจีนก็ยังมีแนวโน้มขยายตัวได้ตามที่คาดการณ์ไว้ 
สำหรับญี่ปุ่นเศรษฐกิจมีสัญญาณชะลอตัว 0.50.6% เป็นผลจากเหตุการณ์สึนามิ และแผ่นดินไหว ทำให้เศรษฐกิจทั้งปีน่าจะขยายตัวได้ 11.3% โดยจะเริ่มฟื้นตัวได้ครึ่งปีหลัง จากการเร่งกระตุ้นเศรษฐกิจและฟื้นฟูประเทศ รวมถึงความต้องการสินค้าบางประเภทจะส่งผลดีต่อส่งออกไทย และสุดท้ายตลาดอาเซียนจะยังขยายตัวได้ดี 
ปีนี้มีโอกาสที่การส่งออกไทยจะขยายตัวอย่างมากมีความเป็นไปได้สูง และก็มีโอกาสที่จะสูงถึงเป้าหมายใหม่ที่ตั้งไว้ เพราะในช่วง 2 เดือนแรก การส่งออกยังขยายตัวได้ดี เมื่อเทียบกับช่วงเดียวกันของปีก่อนที่การส่งออกขยายตัวเป็นอย่างมาก เท่ากับว่าในปีนี้การส่งออกยังไปได้ดี เมื่อเทียบกับฐานที่สูงในปีก่อน และเชื่อว่าการส่งออกอาจจะทำสถิติสูงสุดได้ในปีนี้ รวมถึงเศรษฐกิจไทยจะยังขยายตัวได้ในระดับ 45%” นายธนวรรธน์ กล่าว
ดด้านอัตราแลกเปลี่ยน ครึ่งปีหลังค่าเงินบาทน่าจะแข็งค่าขึ้นมาอยู่ที่ 29.50 บาทต่อเหรียญสหรัฐ ส่วนการขาดแคลนวัตถุดิบที่เกิดจากภัยธรรมชาติจะไม่ส่งผลกระทบรุนแรงต่อการส่งออก